Document ID: /roh_data/filtered/swiss_laws_in_ROH.jsonl.gz/367

910.000

Lescha per mantegnair e promover l'agricultura (lescha d'agricultura)

dals 25-09-1994 (versiun dals 01-01-2025)

acceptada dal pievel ils 25 da settember 19941)

1. Disposiziuns generalas

Intent

Art.  1 * 1 Il chantun promova e sustegna l'agricultura en il rom da la legislaziun federala sco er cun atgnas mesiras.

Egualitad da las schlattainas

Art.  2 1 Las indicaziuns davart las persunas, davart las funcziuns e davart las professiuns en questa lescha sa refereschan ad omaduas schlattainas, uschenavant ch'i na resulta nagut auter or dal senn da questa lescha.

2. Possess funsil puril

2.1. DRETG FUNSIL PURIL

Art.  3 Dretgs da precumpra chantunals 1 Il dretg da precumpra han las suandantas instituziuns autorisadas:

1.

Corporaziuns ch'èn vegnidas fundadas per l'intent da meglierar il funs han il dretg da precumpra da bains immobigliars agriculs ch'èn situads en il territori cumpiglià, premess che l'acquist serva a l'intent da la corporaziun. Il dretg da precumpra exista mo fin al mument che la regenza decida davart l'acquist da proprietad.

1) M   dals   23   da   november   1993,   339;   PCG   1993/94,   821   (1. lectura),   PCG   1994/95,   96

(2. lectura)

* tabellas da las modificaziuns a la fin dal relasch

1

910.000

2. * En   connex   cun   l'alienaziun   d'alps   exista   in   dretg   da   precumpra   tenor   la suandanta successiun (i n'exista nagin dretg da precumpra, sche l'alp vegn alienada sco part d'in manaschi agricul u sco ina part essenziala d'in tal):

a)

corporaziuns da dretg public ed associaziuns d'alp cun sedia en quella vischnanca che dovra las alps per alpegiar il muvel che vegn er envernà en vischnanca;

associaziuns d'alp grischunas e corporaziuns da dretg public, premess ch'ellas   dovran   las   pastgiras   per   il   muvel   da   lur   commembers   e cultiveschan quellas gia il mument da la midada da maun;

associaziuns d'alp grischunas e corporaziuns da dretg public che dovran las pussaivladads d'alpegiar per il muvel da lur commembers;

la vischnanca, en la quala la chaussa è situada;

autras vischnancas grischunas per chargiar il muvel dals possessurs dal lieu.

b)

c)

d)

e)

3.

En cas da l'alienaziun da dretgs parzials ha l'associaziun d'alp u la corporaziun da dretg public, a la quala quests dretgs parzials appartegnan, in dretg da precumpra. I n'exista nagin dretg da precumpra, sch'ils dretgs parzials vegnan alienads ensemen cun in manaschi agricul u sco parts essenzialas d'in tal.

Art.  3bis *

…

2.2. FITTANZA AGRICULA

1. Dretg da prefittanza

Art.  4 1 Sche   alps,   dretgs   da   participaziun   u   dretgs   d'utilisaziun   d'alps   vegnan   fittads danovamain, han in dretg da prefittanza:

1.

corporaziuns da dretg public ed associaziuns d'alp privatas, premess ch'ellas chargian l'alp en emprima lingia cun il muvel da lur commembers:

cun sedia en la vischnanca ch'è proprietaria da l'alp, a)

cun domicil da la maioritad dals alpegiants al lieu, nua che la chaussa sa b)

chatta, c)

cun sedia en l'ulteriur chantun;

purs che dovran l'alp per alpegiar lur muvel:

a)

b)

cun domicil al lieu, nua che la chaussa sa chatta, cun domicil en l'ulteriur chantun.

2.

l'affittader dat a fit main che 5 dretgs d'utilisaziun da la medema alp;

l'affittaziun vegn fatga ensemen cun in manaschi agricul;

l'affittaziun è insupportabla per il titular dal dretg da prefittanza.

2 Il dretg da prefittanza croda, sche:

1.

2.

3.

3 Alps destinadas per l'affittaziun ston – en cas d'ina midada dal fittadin – vegnir publitgadas da l'affittader en il fegl uffizial dal chantun fin ad ina data fixada da la regenza.

2

910.000

2. Dretg d'utilisaziun

Art.  5 1 Ils proprietaris ed ils fittadins d'alps e da pastgiras ston per regla surpigliar muvel da   possessurs   da   muvel   domiciliads   en   il   chantun   Grischun   per   l'alpegiada   a cundiziuns adequatas.

2 A   candidats   extrachantunals   dastgan   vegnir   concedids   dretgs   per   l'alpegiada   da muvel pir suenter ina data fixada da la regenza.

3 En cas da discordia po il possessur da muvel pretender la decisiun da la regenza.

3. Furmaziun, cussegliaziun ed experiments agriculs

3.1. FURMAZIUN PROFESSIUNALA AGRICULA

1. Princip

Art.  6 1 Il chantun è l'instituziun responsabla per la furmaziun professiunala agricula. El promova la furmaziun professiunala agricula e la furmaziun supplementara a norma da la legislaziun federala e dal dretg chantunal.

2 La   furmaziun   cumpiglia   er   la   furmaziun   professiunala   e   la   furmaziun supplementara en las professiuns agriculas spezialas.

Art.  7 2. Purschida da furmaziun 1 Il chantun mantegna ina scola agricula cun in bain puril.

2 Per   professiuns   agriculas   spezialas   po   il   chantun   far   contracts   cun   instituziuns responsablas datadas e sustegnair cun contribuziuns la frequentaziun da lieus da scolaziun interchantunals.

3.2. CUSSEGLIAZIUN AGRICULA

Cussegliaziun

Art.  8 1 La   cussegliaziun   da   manaschis   agriculs   ha   l'intent   da   meglierar   la   situaziun economica e sociala da l'agricultura. Ella sveglia ina chapientscha pli profunda per ina producziun confurma al martgà ed als animals e che schanegia l'ambient.

2 Per   ademplir   questas   incumbensas   mantegna   il   chantun   in   servetsch   da cussegliaziun agricula.

3.3. EXPERIMENTS AGRICULS

Art.  9 1 Ils uffizis pon vegnir autorisads da far experiments che s'orienteschan a la pratica.

Experiments

3

910.000

3.4. DISPOSIZIUNS CUMINAIVLAS

Contribuziuns

Art.  10 1 Per   promover   las   stentas   dal   servetsch   da   cussegliaziun   sco   er   per   realisar experiments   pratics   e   per   prender   mesiras   spezialas   po   il   chantun   conceder contribuziuns.

4. Disposiziuns economicas

4.1. EN GENERAL

Art.  11 1. Mesiras chantunalas 1 Il chantun promova sco cumplettaziun dal dretg federal:

a)

ina   cultivaziun   orientada   al   martgà   ed   adattada   als   animals   sco   er   che schanegia   l'ambient,   spezialmain   la   producziun,   l'elavuraziun   e   la commerzialisaziun dals products correspundents;

la   meglieraziun   da   las   cundiziuns   d'existenza,   spezialmain   en   regiuns periferas;

il   mantegniment   da   la   basa   agricula   e   da   las   particularitads   en   il   chantun Grischun.

b)

c)

2. Credits d'investiziun ed agid a manaschis

Art.  12 1 Il   chantun   sustegna   las   mesiras   tenor   la   legislaziun   federala   davart   ils   credits d'investiziun e l'agid a manaschis en l'agricultura.

4.2. CULTIVAZIUN E PROTECZIUN DA PLANTAS

Cultivaziun e protecziun da plantas

Art.  13 1 Il chantun prenda mesiras adattadas per promover la cultivaziun d'ers, da pavel, da puma, da legums e da vignas sco er per proteger las plantas. La preferenza han mesiras da protecziun biologicas.

4

910.000

4.3. ALLEVAMENT, VENDITA D'ANIMALS ED ASSICURANZA DA MUVEL

Art.  14 *

1. Allevament d'animals a) princip

1 Per l'allevament d'animals po il chantun sustegnair atgnas mesiras da promoziun e pajar contribuziuns.

Art.  15 *

Art.  16 *

…

…

2. Vendita d'animals

Art.  17 * 1 Il chantun promova la vendita d'animals da niz cun sustegnair mesiras da reclama sco er mesiras per dischimpegnar las fieras da muvel e cun sa participar a las mesiras da la confederaziun per dischimpegnar la fiera.

2 Per finanziar mesiras spezialas per promover la vendita da muvel gross po l'uniun purila grischuna mantegnair in fond per l'agid a sasez.

3 Il fond vegn augmentà tras las contribuziuns annualas dals possessurs da muvel gross e tras ina contribuziun dal chantun che ha maximalmain il medem import.

…

…

…

…

…

Art.  18 *

Art.  19 *

Art.  20 *

Art.  21 *

Art.  22 *

4.4. … *

Art.  23 *

…

5

910.000

4.5. ECONOMIA DA LATG ED ECONOMIA D'ALP *

Art.  24 * 1 Il chantun sustegna mesiras per promover l'economia da latg e l'economia d'alp.

Economia da latg ed economia d'alp

5. Finanziaziun, contribuziuns e taxas

1. Finanziaziun

Art.  25 1 En tut quels cas che contribuziuns chantunalas èn la premissa per contribuziuns federalas   vala   la   regla   ch'il   chantun   conceda   las   contribuziuns   che   vegnan pretendidas dad el tenor la legislaziun federala.

2 Il cussegl grond po en atgna cumpetenza fixar definitivamain mintga onn en il budget ils credits per las contribuziuns dal chantun sin fundament da questa lescha sco er da las ordinaziuns executivas dal cussegl grond, sche questas contribuziuns n'èn anc betg fixadas en la lescha u en las ordinaziuns. * 3 Per mesiras chantunalas independentas en il senn da questa lescha vegn fixà in import da maximalmain 5 milliuns francs. Il cussegl grond po adattar quest import a las relaziuns economicas midadas.

Art.  26

2. Prestaziuns dal stadi a) contribuziuns

1 La regenza concluda da conceder contribuziuns ed autras mesiras da promoziun en il senn da questa lescha sco er da las ordinaziuns executivas dal cussegl grond ed en il rom dals credits fixads dal cussegl grond.

2 Ella po cumbinar mesiras chantunalas da promoziun e contribuziuns chantunalas cun cundiziuns e pretensiuns.

b) restituziun

Art.  27 1 Prestaziuns   dal   stadi   retratgas   nungiustifitgadamain   ston   vegnir   restituidas, spezialmain er, sche las cundiziuns e las pretensiuns colliadas cun il pajament na vegnan betg observadas. Ulteriuras mesiras pon vegnir fixadas en las ordinaziuns executivas.

2 La dumonda da restituziun pertutga la cumpetenza da l'uffizi, dal qual il champ commerzial vegn pertutgà da la contribuziun.

3 Il dretg da restituziun surannescha tenor las prescripziuns dal dretg federal.

6

910.000

3. Taxas ed indemnisaziuns

Art.  28 1 L'incassament dals custs sa drizza  tenor las disposiziuns da la lescha davart la giurisdicziun administrativa2)  e tenor l'ordinaziun che vegn relaschada sin basa da quella lescha. * 2 Il cussegl grond è autorisà da fixar disposiziuns spezialas davart las taxas per las activitads   da   tut   las   autoritads   e   da   tut   ils   funcziunaris   ch'èn   incumbensads   cun l'execuziun da questa lescha sco er da las disposiziuns executivas correspundentas e regla   lur   indemnisaziun,   sch'i   na   ston   betg   vegnir   applitgadas   las   disposiziuns d'indemnisaziun generalas. El po surdar a la regenza da relaschar tariffas da taxas inditgadas spezialmain e da reglar singulas indemnisaziuns.

6. Protecziun giuridica e disposiziuns penalas

6.1. PROTECZIUN GIURIDICA

Meds legals

Art.  29 * 1 Sche la cumpetenza è tar in uffizi subordinà, tar ina persuna giuridica dal dretg public u tar in'organisaziun privata cun cumpetenzas suveranas, po vegnir fatg recurs administrativ tar il departament cumpetent.

2 Cunter decisiuns e cunter disposiziuns dal departament po vegnir fatg recurs tar la Dretgira superiura. * 3 Resalvadas restan disposiziuns dal dretg federal e chantunal davart meds legals spezials e davart proceduras.

Fatgs da contribuziun

Art.  29a * 1 Cunter decisiuns dal departament davart contribuziuns, per las qualas i n'exista nagin dretg legal, po vegnir fatg recurs tar la regenza. Quella decida definitivamain.

6.2. DISPOSIZIUNS PENALAS

Art.  30 *

1. Chastiabladad a) cuntravenziuns

1 Tgi che violescha sapientivamain u per negligientscha questa lescha u relaschs che sa basan sin quella e disposiziuns dal chantun u da la vischnanca, vegn chastià cun ina multa.

2) DG 370.100

7

910.000

Art.  31 1 Ils causals penals dal dretg federal e chantunal restan resalvads.

b) resalva d'ulteriuras disposiziuns penalas

c) persunas giuridicas e societads

Art.  32 1 Sch'i vegn commess ina cuntravenziun cun exequir ina fatschenta d'ina persuna giuridica,   d'ina   societad   collectiva   u   commanditara,   d'ina   firma   singula   u   d'ina collectivitad senza persunalitad giuridica u cun executar fatschentas u servetschs per in'autra   persuna,   ston   vegnir   applitgadas   las   disposiziuns   penalas   per   quellas persunas, en il num da las qualas igl è vegnì agì u avess stuì vegnir agì. Per multas e per custs stat buna solidaricamain la persuna giuridica, la societad u la collectivitad da persunas.

d) surannaziun

Art.  33 1 Cuntravenziuns   cunter   questa   lescha   u   cunter   relaschs   che   sa   basan   sin   quella suranneschan   entaifer   2   onns   dapi   che   l'act   chastiabel   è   vegnì   terminà.   La surannaziun absoluta entra en vigur suenter 5 onns. Il chasti d'ina cuntravenziun surannescha en 5 onns.

2. Cumpetenza e procedura

Art.  34 1 Cuntravenziuns cunter relaschs e disposiziuns dal chantun vegnan giuditgadas da l'autoritad cumpetenta dal chantun, cuntravenziuns cunter relaschs e disposiziuns da la vischnanca vegnan giuditgadas da la vischnanca.

2 La cumpetenza e la procedura en detagl sa drizzan tenor las disposiziuns davart la procedura penala davant autoritads administrativas. *

7. Cumpetenza ed execuziun

1. Cussegl grond

Art.  35 1 Il cussegl grond relascha las ordinaziuns executivas tar questa lescha, cun resalva d'ina assegnaziun expressiva da las cumpetenzas correspundentas a la regenza.

2. Regenza

Art.  36 1 La regenza relascha las disposiziuns executivas.

2 Dal rest ha la regenza l'incumbensa d'exequir questa lescha, sch'i n'èn betg fixadas ulteriuras cumpetenzas d'execuziun en questa lescha u en las ordinaziuns executivas.

Il cussegl grond e la regenza pon surdar las cumpetenzas executivas per singuls champs specifics als departaments u als uffizis sutordinads a quels.

8

910.000

3. Departament cumpetent

Art.  37 1 Il departament cumpetent en il senn da questa lescha sco er da las disposiziuns executivas è il departament da l'intern e da l'economia publica, nun che la regenza designeschia in auter departament.

4. Organisaziuns privatas

Art.  38 1 Il cussegl grond e la regenza pon surdar tschertas incumbensas e cumpetenzas ad organisaziuns privatas.

2 Uschenavant ch'i vegn surdà incumbensas uffizialas ad organisaziuns privatas, han quellas la cumpetenza. En quest connex po vegnir applitgada confurm al senn la lescha da responsabladad3) per questas organisaziuns e per las persunas che ageschan en lur num.

5. Concordats

Art.  39 1 Il chantun po sa participar ad instituziuns interchantunalas per la scolaziun e per la furmaziun supplementara agricula sco er ad ulteriuras cunvegnas interchantunalas.

2 El   paja   las   contribuziuns   ed   ils   custs   da   scolaziun   ch'èn   colliads   cun   la commembranza.

3 Davart la participaziun decidan las autoritads tenor l'artitgel 33 da la constituziun chantunala4). Sche la participaziun è vegnida decidida dal pievel, decida il cussegl grond davart midadas posteriuras.

8. Disposiziuns finalas e transitoricas

Aboliziun dal dretg vertent

Art.  40 1 Cun l'entrada en vigur da questa lescha vegnan abolids tut ils relaschs chantunals e tut las prescripziuns che stattan en cuntradicziun cun questa lescha, spezialmain:

a)

la lescha introductiva tar la lescha federala dals 12 da zercladur 1951 davart il mantegniment da la proprietad funsila purila dals 27 da settember 19535);

la lescha davart il servetsch da cussegliaziun agricula dals 2 da mars 19586);

la   lescha   davart   la   subvenziun   da   maschinas   agriculas   e   d'utensils   per l'agricultura dals 24 d'avrigl 19667);

la lescha davart l'introducziun e la finanziaziun da la lescha federala davart ils supplements da famiglia per lavurants agriculs e per purs da muntogna dals 27 da settember 19538);

b)

c)

d)

3) DG 170.050 4) DG 110.100 5) vDG 1457 6) CUL 1958, 68 7) CUL 1966, 160 8) vDG 1492

9

910.000

e)

f)

g)

la lescha introductiva tar la lescha federala davart la fittanza agricula dals 5 d'avrigl 19879);

la lescha davart la promoziun da l'allevament d'animals e da la vendita da muvel dals 9 d'october 196010);

la lescha davart l'assicuranza da muvel en il chantun Grischun dals 4 da mars 196211).

Disposiziun transitorica

Art.  41 1 Las prescripziuns abolidas restan applitgablas per tut ils fatgs ch'èn capitads durant il temp da lur validitad.

Entrada en vigur

Art.  42 1 Questa   lescha   vegn   messa   en   vigur   da   la   regenza12)  suenter   ch'ella   è   vegnida acceptada dal pievel.

9) CUL 1987, 1785 10) CUL 1961, 203 e CUL 1983, 1195 11) CUL 1962, 59 e CUL 1967, 357 12) messa en vigur cun il CR dals 6 da december 1994 per il 1. da schaner 1995; publitgada en

il FUC dals 23 da december 1994

10

910.000

Tabella da las modificaziuns - tenor conclus

Conclus 25-09-1994 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 31-08-2006 31-08-2006 31-08-2006 18-04-2007 18-04-2007 16-06-2010 16-06-2010 25-09-2012 14-06-2022

Entrada en vigur 01-01-1995 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2007 01-01-2007 01-01-2007 01-01-2008 01-01-2008 01-01-2011 01-01-2011 01-12-2012 01-01-2025

Element relasch Art. 1 Art. 3 al. 1, 2.

Art. 3bis Art. 16 Art. 17 Art. 18 Art. 19 Art. 20 Art. 21 Art. 22 Titel 4.4.

Art. 23 Titel 4.5.

Art. 24 Art. 28 al. 1 Art. 29 Art. 29a Art. 14 Art. 15 Art. 30 Art. 34 al. 2 Art. 25 al. 2 Art. 29 al. 2

Modificaziun emprima versiun revisiun totala midada aboliziun aboliziun revisiun totala aboliziun aboliziun aboliziun aboliziun aboliziun aboliziun aboliziun midada revisiun totala midada revisiun totala integraziun revisiun totala aboliziun revisiun totala midada midada midada

Publicaziun en la CUL - - - - - - - - - - - - - - - 2006, 3327 2006, 3327 2006, 3327 2007, 2007 2007, 2007 2010, 2414 2010, 2414 - 2023-008

11

910.000

Tabella da las modificaziuns - tenor element

Element relasch Art. 1 Art. 3 al. 1, 2.

Art. 3bis Art. 14 Art. 15 Art. 16 Art. 17 Art. 18 Art. 19 Art. 20 Art. 21 Art. 22 Titel 4.4.

Art. 23 Titel 4.5.

Art. 24 Art. 25 al. 2 Art. 28 al. 1 Art. 29 Art. 29 al. 2 Art. 29a Art. 30 Art. 34 al. 2

Conclus 25-09-1994 26-11-2000 26-11-2000 26-11-2000 18-04-2007 18-04-2007 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 25-09-2012 31-08-2006 31-08-2006 14-06-2022 31-08-2006 16-06-2010 16-06-2010

Entrada en vigur 01-01-1995 01-01-2001 01-01-2001 01-01-2001 01-01-2008 01-01-2008 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-12-2012 01-01-2007 01-01-2007 01-01-2025 01-01-2007 01-01-2011 01-01-2011

Modificaziun emprima versiun revisiun totala midada aboliziun revisiun totala aboliziun aboliziun revisiun totala aboliziun aboliziun aboliziun aboliziun aboliziun aboliziun aboliziun midada revisiun totala midada midada revisiun totala midada integraziun revisiun totala midada

Publicaziun en la CUL - - - - 2007, 2007 2007, 2007 - - - - - - - - - - - - 2006, 3327 2006, 3327 2023-008 2006, 3327 2010, 2414 2010, 2414

12